I stedet kan det nå gå mot en forlengelse av kontrakten til 2022 i Odd. Det melder Telemarksavisa mandag, og avisen skriver også at Fagermo skal ha hatt en samtale med VIF, uten at det ble noe mer enn det.

– Jeg har kontrakt her og er veldig motivert for å få ny fart i laget. Vi har kommet godt i gang nå i januar.

– Det har vi hatt en stund, så det er ikke så mye nytt. Vi var enige om at vi skulle prate sammen etter sesongen, og det gjør vi nå. Vi er i en dialog for å finne ut av om begge parter ønsker å forlenge. Så snakker vi litt om forventninger til hverandre og slike ting, sier Andersen.

– Vi har et ønske om at det ikke skal drøye altfor lenge, vi kan ikke dra med oss det langt fremover. Men vi har ikke sagt noen spesiell dato. Nå reiser vi til La Manga søndag, og må bruke den tiden som er nødvendig til å finne ut hva som er riktig. Han har vært her i tolv år og hatt masse gode resultater. For å gå på videre må han ville og vi ville, og vi må vite at vi kan innfri hans ønsker og tanker, og at han kan innfri våre.